Noorkumalasari

**Noor Kumalasari Mohamed Taib** (11 April 1956) merupakan salah seorang peragawati dari Malaysia sejak 1960-an, yang kemudian bergelar pelakon dan penyanyi yang terkenal pada 1970-an hingga 1990-an. Beliau juga merupakan anak kepada Datuk S. Roomai Noor dan Datin Umi Kalthum. Beliau juga merupakan adik sebapa kepada Anita Sarawak yang juga seorang penyanyi popular.

## Kehidupan peribadi
Beliau telah berkahwin dengan Roslan Onn dan dikurniakan seorang anak lelaki yang bernama Abdul Qayyum. Tetapi, perkahwinan itu tidak bertahan lama apabila mereka bercerai 10 tahun kemudian. Pada tahun 1990 pula, beliau telah bertemu dengan Wan Mohamad Yusof dan mereka telah bernikah walaupun timbul sedikit kontroversi ketika itu. Mereka juga telah dikurniakan tiga orang anak iaitu Wan Amin Nurrashid, Wan Amni Nuruddin dan Wan Irfan Nurul Atiq.

Selain berlakon dan menyanyi, beliau juga turut menjadi seorang pengacara seperti di Anugerah Juara Lagu 1987. Mengacara juga bagi rancangan TV "Keluarga Bahagia Bersama Singer" bersama Razak Ahmad sekitar tahun 1989.

Pada tahun 1993, pernah jadi salah satu juri untuk rancangan TV pertandingan "Pujaan 10 Nescafe". Sekitar tahun 1985, beliau juga pernah jadi promoter untuk produk kecantikan "Avon".

## Kehidupan awal dan kerjaya
Ibu beliau, Datin Umi Kalthum telah mendapat ilham untuk menamakannya sebagai "Noor Kumalasari" selepas memegang watak dengan nama tersebut dalam filem "*Tangisan Ibu*" pada tahun 1954. Sebenarnya, Noor telah berlakon sewaktu usianya masih kecil dalam filem "*[[Tunang Pak Dukun]]*" pada tahun 1960 sebagai watak sampingan. Beliau telah mendapat pendidikan awal di Sekolah Menengah Perempuan Taman Petaling. Beliau juga bersifat pendiam tetapi amat suka bersolek. Perkara itu juga yang menyebabkan beliau menyimpan cita-cita untuk menjadi seorang peragawati. Ketika di sekolah, beliau amat gemar untuk menyertai pertandingan ratu cantik dan pernah memenangi gelaran "Teen Princess" pada tahun 1974 bagi seluruh sekolah di Petaling Jaya serta gelaran "Ratu" bagi Sekolah Menengah Perempuan Taman Petaling. Beliau juga secara rahsia telah menjadi peragawati sambilan tanpa memberitahu ibu bapanya. Akhirnya, perkara itu diketahui oleh ibu dan bapanya serta telah diberi kata putus samada mahu meneruskan kerjayanya di bank atau menjadi seorang peragawati secara serius.

Ternyata keputusannya tetap untuk menjadi seorang peragawati. Sepanjang kerjaya sebagai peragawati, antara tugasnya adalah memperagakan pertunjukan pakaian, iklan TV bagi jenama TV "Philips", photoshoot kalender "Toyota" untuk 2 tahun & majalah. Tugasnya membawa beliau ke luar negara seperti di Australia, Indonesia, Filipina, Singapura dan Thailand.

Beliau juga telah mendapat tawaran untuk memegang watak utama sebagai "Rohayu" dalam filem Menanti Hari Esok (OST dipopularkan oleh rakan seperjuangannya, Uji Rashid yang turut membuat penampilan istimewa dalam filem yang sama). Ini merupakan satu-satunya filem di mana Noor dan Uji berkongsi skrin yang sama di zaman kegemilangan mereka- era 70an; satu kenangan manis buat peminat-peminat kedua-dua bintang lagenda bermata galak dan cantik ini. 

Dalam bidang lakonan, pernah menyertai acara seperti festival di luar negara seperti Australia, India, Indonesia, Filipina dan beberapa negara lain.

Selain dalam bidang seni, beliau juga pernah di kenali sebagai ahli perniagaan. Pada tahun 1988 pernah membuka salon rambut bernama "Art-Ex (Artistic Excellence)". Pada tahun 1989 pula, salon "Noor's Salon & Beauty Lines" untuk beberapa tahun.

## Diskografi

### Album Studio
* Kau Dalam Ingatanku (1978)
* Noor (1979)
* Aku Dan Dunia Seni (1980)
* Ke Mana Kubawa Diri (1981)
* Jangan Kau Kembali (1981)
* Mata (1982)
* Aku Di Sini ! (1984)
* Wajah (1985)
* Inilah Noor (1988)

### Album Pelbagai
* Album Hari Raya (1981)
* Anita & Noor (2000)
* Anita & Noor Tiada Tandingan (2010)
* 4 Lagenda Terunggul (2011)
* Sudirman & Noorkumalasari (2012)

### Album Kompilasi
* Koleksi Terbaik Noorkumalasari (1988)
* Memori Hit (2007)
* Bintang Pujaan (2014)

### Lagu-lagu Popular
* Mata
* Selamat Pagi Sayang
* Aku Di Sini
* Terpikat
* Terpedaya
* Biarlah Ku Sendiri
* Melangkah Seiringan
* Bimbang Terluka Lagi
* Aku Dan Perasaan
* Ke Mana Ku Bawa Diri
* Istilah Cinta
* Lagu Dari Kamar
* Hati Seorang Kekasih
* Pulang Di Hari Raya

Selain menyanyi secara solo, Noor sering berduet dengan pasangan duetnya yang serasi iaitu Allahyarham Sudirman Haji Arshad. Mereka juga sering muncul bersama dalam rancangan hiburan seperti Puspawarna RTM di sekitar 1980-an. Antara lagu duet mereka yang popular ialah Bimbang Terluka Lagi, Melangkah Seiringan dan sebuah lagu Inggeris bertajuk *Eat It*. Menariknya, lagu *Eat It* merupakan lagu saduran daripada lagu *Beat It* oleh Michael Jackson. Selain itu, liriknya diubah sedikit dan berunsur komedi.

Sepanjang penglibatan dalam bidang nyanyian, pernah membuat persembahan di luar negera seperti Australia, Hong Kong, Indonesia, India, Jepun, Singapura & Thailand. Antaranya pada tahun 1985 di Indonesia bersama Allahyarham Sudirman Haji Arshad acara "Kenali Malaysia" oleh Tourism Development Corporation (TDC). Pada tahun 1990 di Jepun, mewakili Malaysia untuk "Pan Pacific Music Festival".

## Filemografi

### Filem

### Filem pendek

### Drama

### Telefilem

### Televisyen
* *Dwi Puspa: Sudirman & Noor Kumalasari* (1979)
* *Puspawarna: Noor Kumalasari* (1984) 
* *Puspawarna: Dari Sebuah Bilik* (1984)
* *Varia Aidil Fitri* duet Sudirman (Hari Raya - 1985)
* *Istimewa Bersama Sudirman* duet Sudirman (Hari Raya - 1986) 
* *Video Pop* (1986)
* *[[Anugerah Juara Lagu ke-2]]* (1987)
* *Istimewa Bersama Datok Shake* (1987 - artis jemputan; bersama Khadijah Ibrahim)
* *Sagaria* (1987)
* *Persona Bintang* (1987)
* *Hiburan Minggu Ini: Noorkumalasari* (1987)
* *Penghibur: Noorkumalasari* (1988)
* *Kembara Tiga Juwita untuk rancangan Deepavali* (1988)
* *[[Muzik Muzik]]* (1988)
* *TV Muzik* (1988)
* *AEROBACK duet bersama Khadijah Ibrahim* (1988)
* *Fesyen & Lagu* (Hari Raya - 1991)
* *Irasuria: Noorkumalasari* (1992)
* *Mikroskop* (1994)
* *Cerita Artis Malaysia*: Noorkumalasari (2008)
* *Fenomena Seni* (2010)
* *Primadona 13: Noorkumalasari* (2015)
* *JoMovie* (2017)
* *Tanya Cik Man* (2019)
* *[[Next To Neelofa]]* (musim 1) (2020)
* *Pung Pang Rizalman (musim 2)* (2021)
* *[[Melodi (rancangan TV)|Melodi]]* (2021)

## Anugerah dan penghargaan
### [[Anugerah Seri Angkasa]]

### Pra - [[Festival Filem Malaysia]]

### [[Festival Filem Malaysia]]

### Anugerah Bintang Popular Berita Harian

### Lain-lain Anugerah

1974/1976  "Model of The Year"

1985  "Penyanyi Paling Popular" anjuran akhbar New Straits Times

1997  "Platinum Disc" oleh EMI (Malaysia) Sdn Bhd edaran CD album Rindu Bayangan - Sukma Rindu

2017  "Cover Artis Malar Segar" oleh akhbar Wanita

2024  "Hijabista Legend Award" acara Hijab Fashion Award anjuran NONA & Hijabista

## Catatan


## Rujukan

## Pautan luar
* 
* Kisah Hidup Noorkumalasari dan Senarai Album
* Noorkumalasari di 7digital